སྲས་འཇུག་ངོགས་པ།

༄༅༅།རྗེ་བཙུན་དམ་པ་ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་ལ་གུས་པར་ཕྱག་འཚལ་ལོ།།གང་གི་མཁྱེན་པ་ཉེས་པ་ཀུན་ཟད་མཚན་དཔེའི་དཔལ
འབར་སྐུ་བཞིའི་དཀྱིལ་འཁོར་ཆོས་དབྱིངས་མཁར་འཕགས་ཏེ།།ཐུགས་རྗེ་ཆེན་པོས་ཡན་ལག་དྲུག་ཅུའི་གསུང་གི་འོད་ཟེར་མཐའ་ཡས་འགྲོ་ལ་དྲི་མེད་རབ་འཕྲོ་ཞིང་།།ལྷུན
གྱིས་གྲུབ་ཅིང་རྒྱུན་མི་འཆད་པའི་མཛད་པ་བཟང་པོས་མཐའ་ཡས་འགྲོ་བའི་མུན་པ་སེལ་མཛད་པ།།ཐུབ་དབང་རྣམས་དང་བླ་མ་སྐྱེས་ཆེན་འཇམ་པའི་དབྱངས་ཀྱི་ཞབས་ལ
བདག་ནི་གུས་པར་ཕྱག་འཚལ་ལོ།།རང་ཉིད་ཚེ་རབས་ཀུན་ཏུ་འདྲིས་ཕྱིར་དང་།།སྐལ་མཉམ་གཞན་ལའང་ཕན་པར་འགྱུར་སྙམ་དུ།།རྒྱལ་སྲས་དམ་པའི་སྤྱོད་ལ་འཇུག་པ་ཡི།།

ཚིག་དོན་མཁས་པའི་བཞེད་པ་བཞིན་དུ་བྲི།།རང་ལྷ་མཆོག་འཛིན་ཞགས་པས་བཅིངས་པ་ཡིས།།དམན་པའི་བྱང་ཆུབ་ཐོབ་པར་བྱེད་པ་ལ།།ཟབ་མོའི་དེ
ཉིད་རྟོགས་པ་མི་དགོས་ཞེས།།བཞེད་པ་ལོག་པར་འཆད་རྣམས་བསལ་གྱིས་ཉོན།།དེ་ལ་འདིར་རྒྱལ་བ་ཐུབ་པའི་དབང་པོ་དེ་ཉིད་ཀྱིས་དང་པོར་བྱང་ཆུབ་ཀྱི་མཆོག་ཏུ་སེམས
བསྐྱེད།བར་དུ་བསྐལ་པ་གྲངས་མེད་དུ་མར་སྦྱིན་སོགས་པར་ཕྱིན་གྱི་སྤྱོད་པས་ཚོགས་གཉིས་རྫོགས་པར་བྱས་ཤིང་།མཐར་མངོན་པར་རྫོགས་པར་སངས་རྒྱས་ནས་ཆོས་ཀྱི་
འཁོར་ལོ་རིམ་པ་གསུམ་དུ་བསྐོར་བར་མཛད་དེ།དང་པོར་འཕགས་པའི་བདེན་པ་བཞི་ལ་ལན་གསུམ་དུ་བཟླས་ཤིང་རྣམ་པ་བཅུ་གཉིས་སུ་བསྐོར་བར་མཛད་དོ།།ཉན་ཐོས་ཀྱི

རིགས་ཅན་རྒྱུད་སྦྱིན་པ་ཁ་ཅིག་ལ་ནི་བདེན་པ་བཞི་བསྟན་པ་ཙམ་གྱིས་ཀྱང་།རྟེན་འབྱུང་ཐོས་པའི་མཐའ་དང་བྲལ་འཁོང་དུ་གུད་པར་འབུར་ལ།མགོན་པོ་ཀླུ་སྒྲུབ་ཀྱི་བསྟན་བཅོས་དང་།རིགས་པ་དྲུག་ཅུ་པའི་འགྲེལ་པ་སློབ་དཔོན་རྒྱུ་བ་གྲགས
པས་བཀྲལ་བ་ལྟར།ཐེག་པ་དམན་པའི་སྡེ་སྣོད་རྣམས་ལས་དངོས་སུ་ཡང་བདག་མེད་ཕྲ་མོ་ལན་དུ་མར་གསུངས་སོ།།དེ་ནས་མདོ་རྒྱས་འབྲིང་བསྡུས་གསུམ་སོགས་གང་ཟག་དང་ཆོས་ལ་བདག་མེད་རྒྱས་པར་སྟོན་པའི་ཆོས་ཀྱི་འཁོར་ལོ་གཉིས
པ་བསྐོར་བར་མཛད་དོ།།དེ་ནས་ཐབས་ཀྱིའི་རྒྱ་ཆེན་པོ་དང་བཅས་པའི་ཕྱིར་མི་ལྡོག་པའི་འཁོར་ལོའི་གཏམ་ཆོས་ཀྱི་འཁོར་ལོ་གསུམ་པ་བསྐོར་བར་མཛད་དོ།།དེ་ལ་སྤྱིར་གསུང་རབ་མཐའ་དག་གི་དགོངས་པ་འགྲེལ་ཞིང་།ཁྱད་པར་དུ་ཐེག་པ་ཆེན་པོའི
སྡེ་སྡོད་ཀྱི་དགོངས་པ་རྫོགས་པར་བཀྲལ་ནས་གསུང་རབ་མཐའ་དག་ཐེག་པ་ཆེན་པོའི་རིགས་དང་ལྡན་པའི་གང་ཟག་གཅིག་སངས་རྒྱ་བའི་ལམ་གྱི་ཡན་ལག།ཇི་ལྟར་ཉམས་སུ་ལེན་པའི་ཚུལ་རྒྱས་པར་གཏན་ལ་འབེབས་པའི་དམ་པའི་ཆོས་སྤྱོད་པ་ལ
འཇུག་པ་ནི་གང་བཤད་པར་བྱ་བའོ།།བསྟན་བཅོས་འདིའི་མཛད་པ་པོ་ནི་སློབ་དཔོན་འཕགས་པ་ཞི་བའི་རྒྱུ་གསུང་རབ་མཐའ་དག་གི་དགོངས་པ་རྫོགས་པར་རྟོགས་ཤིང་།བདག་པས་གཞན་གཅེས་པའི་ཐུགས་རྗེ་ཆེན་པོ་དང་ལྡན་པ།རང་ཉིད་འབའ
ཞིག་གི་བདེ་བ་ལ་ལྟོས་པ་མེད་པ་གཞན་གྱི་ཕན་བདེ་ལ་མཐའ་གཅིག་ཏུ་གཞོལ་བ།ཁྱད་པར་དུ་རྣལ་འབྱོར་ཐ་མེད་ཀྱི་ཤིན་ཏུ་སྤྲོས་མེད་ཀྱི་སྤྱོད་པ་སྐྱེད་པའི་སྒོ་ནས།ཐེག་པ་ཆེན་པོའི་ལམ་རྫོགས་པར་མཛད་པ་དེ་ཉིད་དོ།།དེས་མཛད་པའི་བསྟན་བཅོས་

བྱང་ཆུབ་སེམས་དཔའི་སྤྱོད་པ་ལ་འཇུག་པ་ལ་བཞི།མཚན་གྱི་དོན།འགྱུར་གྱི་ཕྱག།གཞུང་གི་དོན།མཇུག་གི་དོན་ཏོ།།དང་པོ་ནི།རྒྱ་གར་ན་སྐད་རིགས་པའི་ཡོད་པ་ལས་སཾ་སྐྲྀ་ཏའི་སྐད་དུ།བསྟན་བཅོས་འདིའི་མིང་པོ་ནི།
ནི་བོད་སྐད་དུ་བྱང་ཆུབ་དང་།སཏྭ་ནི་སེམས་དཔའ་དང་།ཙཱརྱ་ནི་མྱོད་པ་དང་།ཨ་བ་ཏ་ར་ནི་འཇུག་པ་ཞེས་བྱའོ།།བམ་པོ་དང་པོ།གཉིས་པ་ནི།སངས་རྒྱས་དང་ཞེས་སོགས་ཏེ་ཕྱོགས་གང་དུ་གཏོགས་པ་ངོས་བཟུང་བའོ།།དེ་ཡང་འགྱུར་གྱི་བར་ཆད
ཞི་བ་དང་།སྡེ་སྣོད་མཐའ་དག་གི་དགོངས་འགྲེལ་ཡིན་ཡང་།གཙོ་བོར་མདོ་རྗེའི་སྡེ་སྣོད་ཀྱི་དགོངས་འབྲེལ་དུ་ཤེས་པར་བྱའོ།།བམ་པོའི་གྲངས་ཀྱི་བཤད་པ་གོ་བར་སླ་བས་མ་བཀོད་དོ།།གསུམ་པ་ལ་གཉིས།ཐེག་པ་ཆེན་པོའི་ལམ་གྱི་རིམ་པ་བཤད
པ་ལ་འཇུག་པའི་བྱ་བ།ལམ་གྱི་རིམ་པ་བཤད་པ་དངོས་སོ།།དང་པོ་ལ་གསུམ།མཆོད་བརྗོད་དང་།བཤད་པར་དམ་བཅའ་དང་།ཁེངས་སྦྱང་ཞིང་རྩོམ་པར་སྤྲོ་བའི་རྒྱུ་མཚན་ནོ།།དང་པོ་ལ་གསུམ།དགོས་དོན་དང་།བསྡུས་དོན་དང་།ཚིག
དོན་ཏོ།།དང་པོ་ནི།ཡུལ་ཁྱད་པར་ཅན་གྱི་ཡོན་ཏན་བརྗོད་ཅིང་སྐྱབས་སུ་སོང་བས་རང་ཉིད་སྐྱེས་བུ་དམ་པར་རྟོགས་པ་དང་།བསྟན་བཅོས་རྩོམ་པ་སོགས་ཀྱི་བར་ཆད་ཞི་བ་དང་།མཐར་ངེས་ལེགས་ཐོབ་ཅིང་གདུལ་བྱ་གཞན་གྱིས་ཀྱང་དེའི་རྗེས
སུ་ཞུགས་པས་ལེགས་ཚོགས་ཐམས་ཅད་འགྲུབ་པའོ།།གཉིས་པ་ནི།དཀོན་མཆོག་གསུམ་དང་ཕྱག་བྱ་བའི་འོས་སུ་གྱུར་པ་གཞན་དག་ལ་ཡང་ཕྱག་འཚལ་བ་བསྟན་ཏོ།།གསུམ་པ་ནི།ལུ་ག་ཏའི་སྒྲ་སྤངས་པ་དང་རྟོགས་པ་གཉིས་ལ་བཤད

དུ་ཡོད་པས་སྤངས་པ་ཕུན་ཚོགས་ཀྱི་ཡོན་ཏན་ནི།སྐྱེས་བུ་གཟུགས་ལེགས་པ་བཞིན་དུ་ཉོན་མོངས་པའི་སྒྲིབ་པ་ཟད་པར་སྤངས་པས་ལེགས་པའམ་མཛེས་པར་གཤེགས་པ་དང་།རིམས་ནད་ལེགས་པར་བྱང་བ་བཞིན་དུ་ཉོན་མོངས་པའི་དབང
གིས་སླར་འཁོར་བར་མི་ལྡོག་པར་གཤེགས་པ་དང་།བུམ་པ་ལེགས་པར་གང་བ་བཞིན་དུ་ཉོན་མོངས་པ་ཅན་མ་ཡིན་པའི་མ་རིག་པ་ཟད་པར་སྤངས་པས་མ་ལུས་པར་གཤེགས་པས་བདེ་བར་གཤེགས་པའོ།།བདེ་བ་ནི་ལེགས་པ་སོགས་དང་།གཤེགས
པ་ནི་དེའི་བདག་ཉིད་དུ་སོན་པའོ།།དེ་གསུམ་གྱིས་རིམ་པ་བཞིན་དུ་ཕྱི་རོལ་པའི་ཆགས་བྲལ་དང་།རྒྱུན་ཞུགས་ཕྱིར་འོང་སོགས་དང་།དམན་པའི་དགྲ་བཅོམ་ལས་ཁྱད་པར་དུ་བྱས་པའོ།།རྟོགས་པ་ཕུན་ཚོགས་ཀྱི་དབང་དུ་བྱས་ན་བདག་མེད་པ་གཉིས
ཀྱི་དེ་ཁོ་ན་ཉིད་མངོན་སུམ་དུ་མཁྱེན་པ་དང་།མཁྱེན་པ་བརྟན་པ་དང་།མ་ལུས་པར་མཁྱེན་པས་བདེ་བར་གཤེགས་པའོ།།དེ་དག་གིས་ཀྱང་རིམ་པ་བཞིན་དུ་གང་ཟག་གསུམ་ལས་ཁྱད་པར་དུ་འཕགས་པའོ།།དེས་སངས་རྒྱས་དཀོན་མཆོག་ལ་བསྟོད་པ
བསྟན་ཏོ།།དབྱིངས་རང་བཞིན་གྱིས་རྣམ་པར་དག་པ་ལ་དྲི་མ་མཐའ་དག་དང་བྲལ་བའི་ཆོས་ཀྱི་སྐུ་ནི་ཆོས་དཀོན་མཆོག་སྟེ།དེ་གང་ལ་མངའ་བ་ནི་བདེ་བར་གཤེགས་པའོ།།སྔ་ཕྱི་གཉིས་ཀྱིས་གཟུགས་ཀྱི་སྐུ་གཉིས་ཀྱང་བསྡུས་ཤིང་།ཚིག་ཕྱི
མས་བྱང་ཆུབ་སེམས་དཔའི་འགོག་ལམ་ཡང་མཚོན་པས།སངས་རྒྱས་དཀོན་མཆོག་དང་ཐེག་པ་ཆེན་པོའི་ཆོས་དཀོན་མཆོག་མཐའ་དག་ཕྱག་གི་ཡུལ་ལོ།།སྲས་ནི་བྱང་ཆུབ་སེམས་དཔའ་འཕགས་པ་སྟེ།དེ་དང་བཅས་པའི་དཀོན་མཆོག

གསུམ་མོ།།དེ་དག་དང་གཞན་ཡང་ཕྱག་བྱ་བའི་འོས་སུ་གྱུར་པ་མཁན་པོ་དང་སློབ་དཔོན་ལ་སོགས་ཀུན་ལའང་སྒོ་གསུམ་གུས་པས་ཕྱག་འཚལ་བའོ།།དེ་ནི་ཁྲུས་བྱས་ཏེ་ཟས་ཟ་ཞེས་པ་ལྟར་འོག་མ་འདྲེན་པའོ།།གཉིས་པ།
པ་ལ་བཞི།བརྗོད་བྱ་ངོས་བཟུང་བ་དང་།རང་བཟོའི་ཉེས་པ་སྤང་བ་དང་།ཟློས་པ་སྤང་བ་དང་།དགོས་སོགས་བཞི་ངོས་བཟུང་བའོ།།དང་པོ་ནི།བརྗོད་པར་བྱ་ཞེས་དྲང་ངོ་།།གང་ན་བདེ་བར་གཤེགས་པའི་སྲས་བྱང་ཆུབ་སེམས་དཔའ་རྣམས་ཀྱི་དང་
པོར་བྱང་ཆུབ་ཏུ་སེམས་བསྐྱེད།སྦྱིན་སོགས་པར་ཕྱིན་གྱི་སྤྱོད་པ་ཉམས་སུ་བླངས་ཏེ་སངས་རྒྱས་ཐོབ་པར་བྱེད་པའི་ལམ་གྱི་རིམ་པ་མཐའ་དག་འདུས་པའི་སྡོམ་མོ།།ཊཱིཀ་ཁ་ཅིག་གིས་སྡོམ་པ་འབའ་ཞིག་ལ་བཤད་པ་ནི་ཚིག་གི་དོན་མ་ཡིན་ནོ།།
གཉིས་པ་ནི།ཁྱོད་ཀྱིས་རང་བཟོར་བྱས་པ་མ་ཡིན་ནམ།འདི་སུ་ཞིག་འཛིན་པར་འགྱུར་ཞེ་ན།དེའི་སྐྱོན་མེད་དེ།ཐེག་པ་ཆེན་པོའི་ལམ་གྱི་རིམ་པ་མཐའ་དག་བཤད་པ་ལ་འཇུག་པ་ནི་སྟོན་པའི་ལུང་གསུང་རབ་ཇི་ལྟ་བ་བཞིན་དུ་འཆད་པ་ཡིན་པའི་ཕྱིར
རོ།།གསུམ་པ་ནི།འོ་ན་ལུང་ལ་བརྟེན་ནས་རྟོགས་པར་བྱས་པས་ཆོག་གི།འདི་བརྩམས་པས་ཅི་བྱ་ཞེ་ན།ཟློས་པའི་སྐྱོན་མེད་དེ་ལུང་གི་དོན་བདེ་བླག་ཏུ་རྟོགས་པའི་ཆེད་དུ་མདོར་བསྡུས་ནས་ནི་འཆད་པ་ཡིན་པའི་ཕྱིར་རོ།།བཞི་པ་ནི།ཐེག་པ
ཆེན་པོའི་ལམ་འབྲས་བུ་དང་བཅས་པ་བརྗོད་བྱ་དང་།བསྟན་བཅོས་འདི་ལ་བརྟེན་ནས་དེ་ཁོང་དུ་ཆུད་པ་དགོས་པ་དང་།དེ་ལ་བརྟེན་ནས་མཐར་སངས་རྒྱས་ཐོབ་པ་ཉིད་དགོས་དང་།ཕྱི་མ་གྱི་མ་སྔ་མ་སྔ་མ་མེད་ན་མི་འབྱུང་བ་འབྲེལ་བའོ།།རྩོམ་པར

དམ་བཅའ་བའི་དགོས་པ་ནི།དམ་བཅས་པ་མཐར་ཕྱིན་པའི་ཆེད་ཡིན་ནོ།།གསུམ་པ་ལ་གསུམ།ཁེངས་སྦྱངས་ཏེ་གཞན་དོན་དུ་གཙོ་བོར་མ་མཛད་པ་དང་།བསྟན་བཅོས་རྩོམ་པར་སྤྲོ་བའི་རྒྱུ་མཚན་དང་།སྐལ་བ་མཉམ་པ་གཞན་གྱི་ཡང་དོན་དུ་འགྱུར
པར་བསྟན་པའོ།།དང་པོ་ནི།གསུང་རབ་ཇི་ལྟ་བ་བཞིན་བརྗོད་པ་ཡིན་ན།གསུང་རབ་ལ་བརྟེན་ནས་རྟོགས་པར་བྱ་བ་ཡིན་གྱི་འདི་བརྩམས་པས་ཅི་བྱ་ཞེ་ན།གསུང་རབ་ལ་བརྟེན་ནས་དེའི་དོན་བདེ་བླག་ཏུ་རྟོགས་ནུས་པའི་གང་ཟག་གཞན་གྱི་དོན
དུ་བདག་གིས་བསྟན་བཅོས་འདི་མ་བྱས་ཏེ།བརྗོད་བྱའི་དོན་སྔོན་ཆད་གསུང་རབ་ལས་མ་བྱུང་བ་ཅུང་ཟད་ཙམ་ཡང་བསྟན་བཅོས་འདིར་བརྗོད་དུ་མེད་ལ།དོན་ལ་ཁྱད་མེད་ཀྱང་ཚིག་ལ་ཡི་གེ་ལྕི་ཡང་སྤེལ་བ་ལ་སོགས་པའི་སྡེབ་སྦྱོར་མཁས་པའང་བདག་ལ
ཡོད་པ་མིན་ཏེ།རྒྱུ་མཚན་གཉིས་པོ་དེའི་ཕྱིར་རོ།།གཉིས་པ་ནི།ཞི་བ་ལྷ་ངས་བསྟན་བཅོས་འདི་བརྩམས་པ་ལ་དགོས་པ་ཡོད་དེ།སྔར་ཤེས་ཟིན་པ་རྣམས་མི་ཉམས་ཤིང་འཕེལ་བའི་དོན་དུ་རང་གི་ཡིད་ལ་གོམས་པའི་ཆེད་ཡིན་པའི་ཕྱིར།འདི་ཞེས་པའི་ཉེ་ཚིག
སྨོས་པ་ནི།སློབ་དཔོན་གྱི་ཐུགས་ལ་རྫོགས་པ་ལ་དགོངས་པའམ་ཡང་ན་འདི་བརྩམས་པ་ཡིན་གྱི་རྫོགས་པ་ནི་མ་ཡིན་ནོ།།ཞེས་པའི་ཐ་ཚིག་གོ།།རང་གི་དོན་དུ་རྩོམ་ན་རང་གིས་ཁོང་དུ་མ་ཆུད་ན་བསྟན་བཅོས་རྩོམ་པར་མི་རིགས་ལ་ཁོང་དུ་ཆུད་ན་དེ་ཉིད་གོམས
པར་རིགས་མོད་བསྟན་བཅོས་བརྩམས་ཅི་དགོས་ཤེ་ན་སྐྱོན་མེད་དེ།དགེ་བ་རྒྱ་ཆེན་པོ་ལ་སྔར་ནས་ཞུགས་པ་རྒྱུན་མ་ཆད་པར་སྒོམ་པའི་ཕྱིར་ཡིན་ལ་བསྟན་བཅོས་སུ་བཀོད་པས་ཀྱང་ཡིད་གོང་ནས་གོང་དུ་འཕེལ་བར་འགྱུར་བས།བདག་གི་དད་པ་དང

ཤེས་རབ་དང་སྙིང་རྗེ་ལ་སོགས་པའི་ཤུགས་བསྟན་བཅོས་སུ་བཀོད་པ་འདི་དག་གིས་ཀྱང་རེ་ཤིག་དང་པོར་རང་གི་རྒྱུད་ལ་འཕེལ་བར་འགྱུར་ལ་དེ་ནས་བསྟན་བཅོས་འདི་མཐོང་བའི་སྐལ་མཉམ་གཞན་གྱིས་ཀྱང་ཁོང་དུ་ཆུད་པར
འགྱུར་རོ།།རེ་ཤིག་དང་ལ་ཞེས་པའི་ཚིག་གི་ནུས་པས་གཞན་ལ་ཕན་པ་འཕེན་པར་བྱེད་པ་ཡིན་ནོ།།གསུམ་པ་ནི།གཞན་གྱི་དོན་དུ་ཡང་ངེས་པར་འགྱུར་ཏེ།བདག་དང་སྐལ་བ་མཉམ་པ་ཐེག་པ་ཆེན་པོའི་གང་ཟག་གཞན་གྱིས་ཀྱང་ཅི་སྟེ་གཞུང་ངུ་
བཀོད་པ་འདི་དག་མཐོང་ན་རང་ཉིད་བཞིན་དུ་དོན་ཡོད་པར་འགྱུར་བས་སོ།།འགྲེལ་ཆེན་དུ་ཅི་སྟེ་ཞེས་པ་གལ་ཏེ་ཞེས་བཤད་ནས་རང་དོན་དུ་བྱེད་པ་མྱོང་བས་གྲུབ་པ་གལ་ཏེ་གཞན་གྱིས་མཐོང་ན་ཡང་དོན་ཡོད་ཅེས་བཤད་པ་ནི།དོན་འདྲ་སྟེ་དོན་ནི
གཞན་དོན་དུ་བསྟན་བཅོས་ཙམ་པའི་དགས་པ་བཤད་པ་ཡིན་ནོ།།སྔར་དགོས་འབྲེལ་གྱི་དོན་བསྟན་པ་ཡང་བསྟན་བཅོས་འདི་ལ་གཞན་དག་འཇུག་པའི་ཡན་ལག་ཏུ་བསྟན་པར་ཤེས་པར་བྱའོ།།གཉིས་པ་ལས་གྱི་རིམ་པ་བཤད་པ་དངོས་ལ་
གཉིས།དལ་འབྱོར་གྱི་རྟེན་ལ་སྙིང་པོ་བླང་བའི་ཕྱིར་བསྐུལ་བ་དང་།སྙིང་པོ་ཇི་ལྟར་ལེན་པའི་ཚུལ་བཤད་པའོ།།དང་པོ་ནི།དལ་འབྱོར་ཐོབ་པའི་རྟེན་འདི་ལ་ངེས་པར་དམ་པའི་ཆོས་སྒྲུབ་དགོས་ཏེ།ཆོས་བཅོ་བརྒྱད་དང་ལྡན་པའི་དལ་འབྱོར་འདི་ནི་རྙེད་པ
ཤིན་ཏུ་དཀའ་སྟེ་དེའི་རྒྱུ་སྲུབ་པ་ཤིན་ཏུ་དཀོན་པའི་བྱིན་ཏེ།མི་ལུས་ཙམ་ཞིག་ཐོབ་པ་ལ་ཡང་ཚུལ་ཁྲིམས་སྣ་གཅིག་བསུང་དགོས་ལ།དལ་འབྱོར་ཁྱད་པར་ཅན་ཐོབ་པ་ལ་ཚུལ་ཁྲིམས་རྣམ་པར་དག་པས་གཞི་བཟུང་།སྦྱིན་པ་ལ་སོགས་པས་གྲོགས།།

བྱས་སྨོན་ལམ་དྲི་མ་མེད་པས་མཚམས་སྦྱར་བ་དགོས་ན་དེ་སྒྲུབ་པ་ཤིན་ཏུ་རྙེད་དཀའ་བའི་ཕྱིར་རོ།།དལ་འབྱོར་དོན་ཆེ་བ་བསམ་པ་ནི།དལ་འབྱོར་ཐོབ་པའི་རྟེན་འདི་ལ་སྐྱེས་བུའི་འདོད་དོན་སྒྲུབ་དགོས་ཏེ་སྐྱེས་བུའི་དོན་མངོན་མཐོ་དང་ངེས་ལེགས་སྒྲུབ་ནུས
བའི་རྟེན་ཐོབ་པར་གྱུར་པ་ལ།བརྩོན་པ་ཆེན་པོས་བསྒྲུབ་པར་བྱ་སྟེ་གལ་ཏེ་མི་འཆི་བའི་འདུ་ཤེས་སོགས་ཀྱིས་རྟེན་འདི་ལ་ཕྱི་མ་ཕན་ཆད་ཀྱི་ཕན་པ་མ་བསྒྲུབས་ན་ཕྱིས་རྟེན་འདི་ཡང་དག་པར་འབྱོར་པར་ག་ལ་འགྱུར་ཏེ།རང་ཅག་མི་ཁོམ་པའི་གནས་སུ་གནས་པ
ཤས་ཆེ་ལ་དེ་ནས་བདེ་འགྲོའི་རྒྱུ་སྒྲུབ་པ་ཤིན་ཏུ་དཀོན་པའི་ཕྱིར་རོ།།དལ་འབྱོར་རྙེད་དཀའ་བ་ནི།བཤེས་སྤྲིང་ལས།རྒྱ་མཚོ་ཆེན་གཡེངས་གཉའ་ཤིང་བུག་པ་དང་།།རུས་སྦལ་ཕྲད་པ་ལས་ཀྱང་དུད་འགྲོ་ལས།།མི་ཉིད་ཆེས་ཐོབ་དཀའ་བས་མི་དབང་གིས།།
དམ་ཆོས་སྤྱད་པས་དེ་འབྲས་མཆིས་པར་མཛོད།།ཅེས་སོ།།མི་ཁོམ་པ་བརྒྱད་སྤངས་པ་ནི་དལ་བ་སྟེ་མི་ཁོམ་པ་བརྒྱད་ནི་བཤེས་སྤྲིང་ལས།ལོག་པར་ལྟ་བ་འཛིན་དང་དུད་འགྲོ་ཉིད།།ཡི་དྭགས་ཉིད་དང་དམྱལ་བར་སྐྱེ་བ་དང་།།རྒྱལ་བའི་བཀའ་མེད་པ་དང
མཐའ་འཁོབ་ཏུ།།ཀླ་ཀློང་སྐྱེ་བ་གླེན་ཞིང་ལྐུགས་པ་ཉིད།།ཚེ་རིང་ལྷ་ཉིད་གང་ཡང་རུང་བར་ནི།།སྐྱེ་བ་ཞེས་བགྱི་མི་ཁོམ་སྐྱོན་བརྒྱད་པོ།།དེ་དག་དང་བྲལ་ཁོམ་པ་རྙེད་ནས་ནི།།སྐྱེ་བ་ལྡོག་པའི་སླད་དུ་འབད་པར་མཛོད།།ཅེས་སོ།།གནས་བརྒྱད་པོ་དེ་དག
ཏུ་དགེ་བ་བྱ་བའི་དལ་བ་མེད་པས་མི་ཁོམ་པ་ཞེས་བྱའོ།།འབྱོར་པ་བཅུ་ནི་ཉན་ཐོས་ཀྱི་ས་ལས།རང་འབྱོར་ལྔ་ནི།མི་ཉིད་དབུས་སྐྱེས་དབང་པོ་ཚང་།།ལས་མཐའ་མ་ལོག་གནས་ལ་དད།།ཅེས་ཏེ་ལས་མཐའ་མ་ལོག་པ་ནི་མཚམས་མེད་བྱས་སམ་བྱེད།

དུ་བཅུག་པ་མ་ཡིན་པ་དང་།གནས་ལ་དད་པ་ནི་སྡེ་སྣོད་གསུམ་ལ་དད་པའོ།།གཞན་འབྱོར་ལྔ་ནི་དེ་ཉིད་ལས།སངས་རྒྱས་བྱོན་དང་དམ་ཆོས་སྟོན།།བསྟན་པ་གནས་དང་དེ་རྗེས་འཇུག།གཞན་ཕྱིར་སྙིང་ནི་བརྩེ་བའོ།།
ཞེས་བཤད་དོ།།གཉིས་པ་ལ་གཉིས།སྤྱིའི་རྣམ་གཞག་དང་།སོ་སོའི་དོན་བཤད་པའོ།།དང་པོ་ནི།བསྟན་བཅོས་འདིས་སྐྱེས་བུ་ཆེན་པོའི་བསམ་པ་སྦྱོང་བའི་ཡན་ལག་ཏུ་སྐྱེས་བུ་ཆུང་འབྲིང་གི་བསམ་པ་སྦྱོང་བ་སྔོན་དུ་བཏང་ནས།བྱང་ཆུབ
ཀྱི་མཆོག་ཏུ་སེམས་བསྐྱེད་དེ་སྤྱོད་པ་སྦྱིན་པ་ལ་སོགས་པའི་ཕ་རོལ་ཏུ་ཕྱིན་པ་དྲུག་ལ་བསླབས་ནས།སངས་རྒྱ་བའི་ལམ་གྱི་རིམ་པ་རྫོགས་པར་སྟོན་པ་ཡིན་ནོ།།དེ་ལ་ཐོག་མར་བྱང་ཆུབ་ཀྱི་མཆོག་ཏུ་སེམས་བསྐྱེད་པ་ལ་དེའི་ཕན་ཡོན
ལེགས་པར་བསམས་ནས་སྤྲོ་ཤུགས་ལྷག་པར་འཕེལ་བ་ཞིག་དགོས་པ་ལེའུ་དང་པོས་སྟོན་ལ་སྐྱེས་བུ་ཆུང་འབྲིང་གི་བསམ་པ་སྐྱོང་བ་དེའི་ཡན་ལག་ཏུ་འཆད་དོ།།དེ་ནས་བྱམས་པ་དང་སྙིང་རྗེའི་རྩ་བ་ཅན་གྱི་བྱང་ཆུབ་ཀྱི་མཆོག་ཏུ་སེམས་བསྐྱེད
པ་ལ་འཁོར་ལོ